**РЕПУБЛИКА СРБИЈАГРАД БЕОГРАД**

**ГРАДСКА ОПШТИНА ВОЖДОВАЦ**

**УПРАВА ОПШТИНЕ**

**-Одељење за општу управу-VI-Број: 111 - 2 /2018Датум: 07.05.2018. годинеБеоград, Устаничка 53**

 Због неуспеха интерног конкурса, односно због чињенице да се на интерни конкурс расписан решењем Начелника Управе градске општине Вождовац VI-Број: 111-1/18 од 26.04.2018. године, није пријавио ни један кандидат, а ради спровођења даљег изборног поступка, на основу чл. 81. ст. 1, чл. 88. ст. 1, чл. 94. и 102. **Закона о запосленима у аутономним покрајинама и јединицама локалне самоуправе** ("Службени гласник РС", број 21/2016 и 113/2017-др. Закон), чл. 11-27. **Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе** ( „Сл. гласник РС“, бр. 95/2016), чл. 24. ст. 1. и чл. 37. ст. 1. и ст. 4. тачка 1. **Закона о раду** **(**„Сл. гласник РС“, бр. 24/2005, 61/2005, 54/2009, 32/2013, 75/2014, 13/2017- одлука УС и 113/2017), у складу са **Правилником о организацији и систематизацији радних места у Управи градске општине Вождовац** (I-бр. 110-2/2017 од 19.05.2017. године, I-бр.110-9/2017 од 20.10.2017. године, I-бр.110-3/2018 од 02.03.2018. године и I-бр.110-4/2018 од 29.03.2018. године), Заменик начелника Управе градске општине Вождовац, о г л а ш а в а

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

за пријем једног извршиоца у радни однос на **одређено време ради замене привремено одсутног запосленог, до његовог повратка,** у Управу градске општине Вождовац, Ул. Устаничка бр.53, Београд.

**1.** **Радно место које се попуњава:**

- **ПОСЛОВИ ПРОТОКОЛА –** у звању млађи саветник,у Служби за информисање и протокол - Одсек за послове протокола, 1 извршилац.

**2.** **Опис посла:**

- Обавља послове припремања програма посета, учествује у организацији свечаности и манифестација, води календар догађаја, врши послове у вези са дочеком и организацијом посета гостију, делегација и представника других општина у оквиру међуопштинске и међународне сарадње,обавља и друге послове који се односе на протокол и све послове по налогу непосредних руководилаца.

 **3. Услови:**

 - Стечено високо образовање на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, завршен приправнички стаж, познавање рада на рачунару (MS Office пакет и Интернет).

**4. Стручна оспособљеност, знања и вештине који се проверавају у изборном поступку:**

 - Стручна знања из области делокруга рада органа и из области рада за које се попуњава радно место (познавање сегмената које се односе на организацију догађаја, односно познавање свих припремних радњи које се морају извршити непосредно пре тога; познавање пословног бонтона и пословног протокола; вештина израде плана одређеног догађаја; познавање правила електронске комуникације и смерница за потребе писане коресподенције) - усмено; вештина комуникације и процена мотивације за рад - усмено; познавање рада на рачунару (MS Office пакет и Интернет) – провера практичним радом на рачунару.

**5. Адреса на коју се подносе пријаве:**

 - Пријаве на конкурс, са доказима о испуњености услова из огласа, подносе се Управи градске општине Вождовац - Конкурсној комисији за спровођење јавног конкурса, непосредно преко писарнице Управе градске општине Вождовац, Ул. Устаничка бр. 53, Београд 11000 или путем поште, са назнаком: „За јавни конкурс за попуњавање извршилачког радног места – „Послови протокола“.

**6.** Све информације које се тичу наведеног јавног конкурса, могу се добити на телефон 011/244-1071 локал 140. Контакт особа: Марина Милошевић.

**7.** **Општи услови за запослење:**

 - Да је учесник конкурса пунолетан држављанин Републике Србије; да има прописано образовање; да испуњава остале услове одређене законом, другим прописом и актом о систематизацији радних места; да није правоснажно осуђиван на безусловну казну затвора од најмање шест месеци; да учеснику конкурса раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**8. Рок за подношење пријава:**

- Рок за подношење пријава са доказима о испуњавању услова конкурса је **15 дана** од дана оглашавања обавештења о јавном конкурсу у дневним новинама „Српски телеграф“.

**9. Докази који се прилажу уз пријаву на конкурс:**

 **-** Пријава са биографијом и наводима о досадашњем радном искуству; оригинал или оверена фотокопија уверења о држављанству; оригинал или оверена фотокопија извода из матичне књиге рођених; оверена фотокопија дипломе којом се потврђује стручна спрема; уверење надлежног органа да кандидат није правоснажно осуђиван на безусловну казну затвора од најмање шест месеци; оригинал или оверена фотокопија доказа о радном искуству у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство); оригинал или оверена фотокопија доказа о познавању рада на рачунару; уверење о здравственој способности (лекарско уверење); изјава у којој се странка опредељује да ли ће сама прибавити податке о чињеницама о којима се води службена евиденција или ће то орган учинити уместо ње; доказ да учеснику конкурса раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа (само за кандидате који су већ заснивали радни однос у органима аутономне покрајине, јединице локалне самоуправе, градске општине или државном органу).

- Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

**Напомена:**

 - Документа о чињеницама о којима се води службена евиденција су: уверење о држављанству, извод из матичне књиге рођених.

Одредбом члана 9. и члана 103. Закона о општем управном поступку („Службени гласник РС“, број 18/2016) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може доставити уз пријаву и сам, а у циљу ефикаснијег и бржег спровођења изборног поступка.

- Потребно је да кандидат попуни изјаву којом се опредељује за једну од две могућности, да орган прибави податке о којима се води службена евиденција или да ће то кандидат учинити сам. Наведену изјаву је могуће преузети на Интернет страници Градске општине Вождовац: [www.vozdovac.rs](http://www.vozdovac.rs), у рубрици „Конкурси“.

- Попуњену изјаву је неопходно доставити уз наведене доказе како би орган могао даље да поступа.

**10. Трајање радног односа и пробни рад:**

- Радни однос се заснива на одређено време, ради замене привремено одсутног запосленог, до његовог повратка, а за кандидате који раније нису заснивали радни однос у органима аутономне покрајине, јединице локалне самоуправе, градске општине или државном органу, пробни рад је обавезан само ако се радни однос заснива на период дужи од шест месеци и траје два месеца.

- Кандидати чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном месту, о провери стручних оспособљености, знања и вештина који се вреднују у изборном поступку, биће писмено обавештени, као и путем телефона или е- маил адресе које су навели у пријави, а провера ће бити обављена у просторијама послодавца у Управи градске општине Вождовац, Ул. Устаничка бр. 53, у Београду.

- Рад конкурсне Комисије за спровођење изборног поступка за попуњавање извршилачког радног места, утврђен је у складу са чл. 18-27. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 95/2016).

- Пријаве уз које нису достављени сви потребни докази (оригинал или оверена фотокопија), као и неблаговремене, неразумљиве и недопуштене пријаве, неће се разматрати и биће одбачене.

- Овај конкурс се објављује на Интернет страници Градске општине Вождовац: [www.vozdovac.rs](http://www.vozdovac.rs)., у рубрици „Конкурси“, а обавештење о јавном конкурсу биће објављено у дневним новинама „Српски телеграф“.

- Сви изрази, појмови, именице, прилози и глаголи у овом огласу који су употребљени у мушком роду, односе се без дискриминације и на особе женског пола.

 **ЗАМЕНИК НАЧЕЛНИКА**

 **УПРАВЕ ОПШТИНЕ**

 **Марко Денчић, дипл.правник**